**Årsmelding Strand Jørpeland Speidergruppe 2021**

På årsmøtet som ble avholdt 25.2 i Torghuset på Jørpeland og følgende ble valgt:

Gruppeleder/styreleder Lars Meling Hultin valgt for 2 år

Gruppeassistent/styremedlem Siri Twijnstra valgt for 2 år

Gruppeassistent/styremedlem Kenneth Andersen valgt for 2 år i 2020

Gruppeassistent/styremedlem Kirsti Hægbostad valgt for 2 år i 2020

Regnskapsfører Kjell Henrik Johansen valgt for 1 år.

Sekretær Kenneth Andersen valgt for 1 år.

Revisor Vibeke Bø Langeland valgt for 1 år.

Hyttesjef Kenneth Austrheim valgt for 1 år

IT ansvarlig Tor Einar Enne valgt for 1 år

 Merkesjef Tove Nilsen Fjelde valgt for 1 år

 Arkivar Tove Nilsen Fjelde valgt for 1 år

 Hjemmesideansvarlig Kjell Henrik Johansen valgt for 1 år

Materialforvalter Jeanett Torland valgt for 1 år

 Vaktmester for speiderne på Jørpelands Brug /speiderhytta Bjarne Kokaas valgt for 1år

Styremedlemmer i Stiftelsen Jørpelands Brug for 1 år:

 Wigdis Strøm Kalsås, Arvid Langeland, Bjarne Kokaas og Lars Meling Hultin

Valgkomite Cecilie Langeland og Ann Elin Rag Haldorsen valgt for 1 år

Representanter til kretstinget: Vibeke Langeland, Rolf Magnus Sandvik, Cecilie Langeland, Karina Groth Lerstøl, Arvid Langeland, Joel Hægbostad Holta, Jeanett Torland, Daniel Ravndal, Estelle Müller og Lars Meling Hultin.

**Gruppen:**

Gruppeledelsen har i 2021 hatt 5 styremøter og behandlet 45 saker.
Lederpatruljen bestående av enhetsledere og styremedlemmer har hatt 3 møter og behandlet 14 saker.

Det har vært avholdt 2 gruppemøter.
Referatene er tilgjengelig for alle medlemmer på vår Google Drive side.

Møtene er strukturerte, konstruktive og demokratiske.

Det ble satt av 1 kveld i desember der de ulike gruppene møttes, og planla program for våren.

Det jobbes med «den røde tråden»; at aktivitetene for barna skal inneholde en naturlig progresjon og i både vanskelighetsgrad og ferdigheter gjennom de ulike enhetene.

Av arrangement som gruppen har hatt ansvar for er:

Årets kick-off og juletre/flaskeinnsamling ble avlyst pga Covid-19 restriksjoner.

Gruppeturen ble endelig gjennomført i september etter å ha vært utsatt i halvannet år. Det var 65 deltakere, denne gangen var det ingen bevere med fordi turen kom for raskt i forhold til oppstart av speideråret.Vandrertroppen lå ute i telt. Godt program og en svært vellykket gruppetur og kjekt å endelig få arrangert den etter 3 avlyste turer.

Møtene har i all hovedsak vært avholdt utendørs, særlig pga Covid-19 restriksjoner. Vi har der kunnet avholde normal aktivitet uavhengig av smittestatus i kommunen. Det er vi svært glade for.

Det jobbes kontinuerlig med å styrke og utvide antall ledere i de ulike enhetene. Det er særlig sårbart hos Stifinnerne og Vandrerne. Det er tidvis også vanskelig å rekruttere voksne til Bevergruppa.

Pr 31.12.21 var vi 130 aktive medlemmer og i tillegg var det 21 stk som har vært medlemmer i 2021, men som melder seg ut fom 1.1.22.  Vi hadde i tillegg 36 på venteliste, 8 bever, 15 småspeidere og 13 stifinnere.

**Enhetene:**

Gruppen har hatt nok et spesielt speiderår preget av Covid-19 med aktivitet i våre fire enheter:

**Bevere** (1-2 klasse) møter hver onsdag  / torsdag etter sommerferien

* Aktive utemøter hele året
* Veldig positiv gjeng med barn og voksne.
* 5-6 ledere gjennom året, noen nye i høst
* Venteliste gjennom høsten

**Småspeidere** (3-4 klasse) møter hver tirsdag

* Aktivt program hele året
* Sterk medlemsvekst – 28 småspeidere pr 31.12. Venteliste
* Fordelt på 4 patruljer / 5 patruljer høsten 21
* God ledergjeng og mange kjekke aktiviteter. Svært mange motiverte speidere har skapt en god atmosfære. Har og hatt hjelp av en del foreldre.

 **Troppen** (4-10 klasse), møter hver tirsdag

* Våren 2021. Året startet med ca 40 aktive speidere fordelt på 5 patruljer og en lang venteliste
* Vi startet med Førerpatruljemøter allerede i desember for å komme litt i forkant og slik at vi kunne ha noen møter i banken
* Januar blir stengt grunnet Covid 19
* Februar fikk vi avholdt vårt første møte etter nedstengningen i akebakken
* Februar avsluttet vi med en tur til Gullingen for en av høydepunktene før sommeren
* Mai bading og kryssing av elv, øvelseshaik til Røssdalen
* Juni Båthaik i Jørpelandsbassenget
* Juni/Juli Sommer Haik med 30 ungdommer der av 10 stykk kom utenfra speideren

Høsten 2021

Høstens sesong startet med ett prøveprosjekt der vi splittet troppen i vandrere og stifinnere. Noen av faktorene for dette forsøket er at vi har mange på venteliste i stifinner klassen og stort frafall i vandrer klassen.

**Stifinnerne** (5-7 klasse) nytt fra høsten 2021:

* Foreldremøte avholdt 24 august. 2 foreldre meldte sin interesse, men ønsket ikke begynne før 2022.
* Møter hver tirsdag.Fokus på læreplan som er opprettet, hvor det ultimate målet er at de kan planlegge og gjennomføre en tur aleine - samt å ta kanomerket. Har gjennomført grunnleggende kanotrening, resten av læremål vil bli gjennomført til våren.
* Deltok på gruppetur.
* Jota Joti er svært viktig for speiderne og var en suksess også i år.
* Har sendt 1 patrulje på førerpatruljekurs - hvor speiderne våre gjorde en imponerende innsats.
* Avholdt førstehjelpstrening og laget bårer.
* Vi har hatt skyte trening sammen med Jørpeland skyttarlag.
* Og masse god mat er tilberedt på primus.
* Vi har hatt 22 speidere, ledet av 4 speiderledere.

Erfaringer så langt er at det er krevende for førerpatruljen å avholde møter. Speiderlederne må  prioritere å sette dem enda bedre i stand til dette. Speiderlederne må følgelig lage og avholde møter. Men det var en situasjon vi var forberedt på. Det er for tidlig å si om omorganiseringen er bra eller dårlig og må uansett ses i sammenheng med vandrernes erfaringer.

**Vandrere** (8-10 klasse nytt fra høsten 2021)

* Vi prøver en ny styreform og førerpatrulje utgår, alle vandrerne som ønsker å holde møter kan nå få muligheten til dette, tema for møtene som skal holdes settes av speiderne i samarbeid med hverandre. Nå dukker det opp nye møter vi ikke har sett tidligere. Buldremøter, Spraymaling mm
* August 2-3 speidere var med på Vesterlen sin bretur for 9-10 klassingene
* September avholdt foreldremøte samtidig som planleggingsmøte
* September gruppetur til Camp773 med egen leir for vandrere med feiring av Vilde 14år
* Oktober Jota Joti og sykkelmøte
* November Spraymaling med tagging av gammelt kanolager
* November Vandrerhaik til Speiderhytta
* Desember spille og aktivitetshelg med Bowling og MC besøk
* 2-5 ledere gjennom året

Roverlaget møter annenhver tirsdag samt turer i helgene 9 stk.

* Litt labert oppmøte våren 2021. Cecilie Langeland trakk seg som roverleder våren 2021
* Avholdt møte med alle før sommerferien for å undersøke om noen ville drive dette videre
* Ikke noen som ville drive dette videre og lagt ned ved oppstart høsten 21
* Flere av medlemmene er aktive i SBG

**Speiderhytta:**

Speiderhytta vår i Mosli. Covid 19 har medført svært og lite utleie i 2021. Nytt vedskjul er nesten ferdig i løpet av året. Arbeid med restaurering inne er stoppet opp og dette må det tas tak i våren 2022. Ny flaggstang må settes opp samt riving av gammelt vedskjul,maling av nytt vedskjul samt en vegg på selve hytta.

Stiftelsen Jørpelands Brug – Vi har hatt våre representanter i styret for stiftelsen og det har vært utført noe arbeid på bruket.

Verv i Vesterlen krets fra vår gruppe:

* Silje Therese Beyer Olsen medlem kretsstyret fram til årsmøtet i mars
* Vibeke Bø Langeland er ledertrener i kretsen og ble valgt som visekretsleder på årsmøtet i mars
* Arvid Langeland medlem styret Camp 773.
* Lars Meling Hultin ordstyrer Kretstinget og delegat Speidertinget.
* Arvid Langeland er medlem i styret for frivillighetssentralen i Strand.

Det er grunn til å rette en stor takk og gi honnør til alle de lederne som har stått på gjennom enda et vanskelig år med kreativitet og løsningsvilje. Vi har klart å gi et godt speider-tilbud til våre medlemmer i en krevende tid. Vi er Alltid Beredt for nye eventyr.

Vedtatt årsmøte 16.03.2022